REPUBLIKA HRVATSKA
KARLOVAČKA ŽUPANIJA
OPĆINA  TOUNJ 
OPĆINSKO VIJEĆE 
KLASA:  024-02/25-01/ 
URBROJ: 2133-20-04-25-
Tounj, ________2054. godine 

Na temelju članka 66. Zakona o poljoprivredi („Narodne novine“ broj:  118/18, 42/20, 127/20, 52/21, i 155/22) i članka 33. Statuta Općine Tounj (Službeni Glasnik Općine Tounj 12/24), Općinsko vijeće Općine Tounj  na svojoj 4. sjednici održanoj dana _________  2025. donosi

PROGRAM POTPORA U
 POLJOPRIVREDI NA PODRUČJU OPĆINE TOUNJ ZA 2026. GODINU

OPĆI UVJETI
Članak 1.
Ovim programom utvrđuje se aktivnosti u poljoprivredi za koje će Općina Tounj u 2026-oj godini dodjeljivati potpore male vrijednosti te kriteriji i postupak dodjele istih.
Potpore podrazumijevaju dodjelu bespovratnih novčani sredstava iz Proračuna Općine Tounj.
Članak .2
Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanima  Uredbom Komisije (EU) 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24. prosinac 2013. ) i Uredba Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru ( u daljnjem tekstu: Uredba 1408/2013).
Sukladno članku 1. Uredbe 1408/2013, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku: 
a)	Potpora čiji je iznos određen na temelju cijene ili količine proizvoda stavljenih na tržište,
b)	Potpore djelatnostima vezanim uz izvoz, to jest potpora koje su izravno vezane uz izvezene količine, potpore za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,
c)	Potpora uvjetovanih korištenjem domaćih umjesto uvoznih proizvoda.
Sukladno članku 2. Uredbe 1408/2013, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

Članak 3.
Sukladno članku 2., točka 2. Uredbe 1408/2013 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:
a)	Jedno poduzeće ima većinu glasačkih prava dioničara ili članova u drugom poduzeću;
b)	Jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
c)	Jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća.
d)	Jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.
Poduzeća koja su u bilo kojem od odnosa nevedenih u prvom podstavku točkama (a) do (d) preko jednog ili više drugih poduzeća isto se tako  smatraju jednim poduzetnikom.

Članak 4.
Općina Tounj će u 2026-oj godini dodjeljivati potpore za slijedeće aktivnosti:
1.	Mjera 1: Osiguranje usjeva, nasada i stoke
2.	Mjera 2: Sufinanciranje kupnje i ostavljanja bređih junica prvotelki
3.	Mjera 3: Sufinanciranje umjetnog osjemenjivanje krava
4.	Mjera 4: Sufinanciranj umjetnog  osjemenjivanja   rasplodnih  krmača  pod selekcijskim obuhvatom
5.	Mjera 5: Sufinanciranje pčelarstva
6.	Mjera 6: Sufinanciranje konjogojstva

MJERA 1. Osiguravanje usjeva, nasada i stoke

Uvjeti za dodjelu potpore su:
Korisnici potpore su: nositelji  poljoprivrednih gospodarstava, upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište/prebivalište na području Općine Tounj, te imaju poljoprivredne površine i poljoprivrednu proizvodnju za koju traže općinsku subvenciju na području Općine Tounj ili susjednih općina ( u daljnjem tekstu: Korisnici potpora).
Potpora će se odobriti korisniku za:
Potpora se odobrava za sufinanciranje polica osiguranja usjeva, nasada i stoke u ukupnom iznosu do 30% premije osiguranja usjeva, nasada i stoke, po pojedinoj polici osiguranja, na slijedći način: 15% premije osiguranja sufinancira se iz Proračuna Karlovačke županije a 15% premije osiguranja iz Proračuna Općine Tounj. Korisnici potpore ugovaraju police osiguranja s osiguravajućem društvom koje djeluje u Republici Hrvatskoj i ima poslovnice u Karlovačkoj županiji. Za provedbu ove mjere sufinanciranja, Župan Karlovačke županije potpisuje ugovore o sufinanciranju s osiguravajućim društvima u tekućoj godini.
Sredstva za provedbu mjere sufinanciranja premije osiguranja usjeva, nasada i stoke iz Proračuna Općine Tounj doznačit će se osiguravajućem društvu na temelju ispostavljenih faktura i priloženih primjeraka police osiguranja, na kojima je vidljivo istaknut ukupan iznos premije osiguranja i udjela plaćanja osiguranika, Općine Tounj i Županije. Maksimalni iznos općinske subvencije po korisniku je 270 EUR. 

MJERA 2. Sufinanciranje kupnje i ostavljanja bređih junica prvotelki

Uvjeti za dodjelu potpore su:
Korisnici potpore su: nositelji  poljoprivrednih gospodarstava, upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište/prebivalište na području Općine Tounj, te imaju poljoprivredne površine i poljoprivrednu proizvodnju za koju traže općinsku subvenciju na području Općine Tounj ili susjednih općina ( u daljnjem tekstu: Korisnici potpora).
Potpora će se odobriti korisniku za:
Potpora se odobrava za sufinanciranje mjere kupnje i ostavljanja bređih junica prvotelki. Za ostavrivanje prava na potporu, uz zahtjev korisnik mora priložiti:presliku iskaznice obiteljskog poljoprivrednog gospodarstva, potvrdu o broju grla stoke s indentifikacijskim brojevima, potvrdu o označavanju goveda – putnica – za junice, reprodukcijsko zdravstveni karton goveda. Korisnik subvencije ima obvezu junice za koju je ostvario pravo na subvenciju zadržati na poljoprivrednom gospodarstvu tri godine od dana prvog oteljenja. Izuzeće iz odredbe stavka 1. ovog članka imat će korisnici poticaja koji isto neće biti u mogućnosti ostvariti radi zdravstvenih razloga junice za koju su ostvarili pravo na subvenciju, o čemu moraju predočiti vjerodostojnu dokumentaciju ispostavljenu od strane ovlaštene veterinarske ustanove.
Sredstva za provedbu mjere sufinanciranja kupnje i ostavljanja bređih junica prvotelki iz Proračuna Općine Tounj doznačit će se korisniku potpore isplatom na žiro račun na temelju podnesenog zahtjeva i priložene potpune dokumentacije. Visina potpore iznosi 135 EUR po grlu.

MJERA 3. Sufinanciranje umjetnog osjemenjivanja krava

Uvjeti za dodjelu potpore su:
Korisnici potpore su: nositelji  poljoprivrednih gospodarstava, upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište/prebivalište na području Općine Tounj, te imaju poljoprivredne površine i poljoprivrednu proizvodnju za koju traže općinsku subvenciju na području Općine Tounj ili susjednih općina ( u daljnjem tekstu: Korisnici potpora).
Potopra će se odobriti korisniku za:
Potpora se odobrava za umjetno osjemenjivanje krava. Za ostvarivanje prava na potporu, korisnik uz zahtjev mora priložiti račun o obavljenom  osjemenjivanju.
Sredstva za provedbu mjere sufinanciranja umjetnog osjemenjivanja krava iz Proračuna Općine Tounj doznačit će se korisniku isplatom na žiro račun. Visina potpore iznosi 100% troškova za osjemenivanju.

MJERA 4. Sufinanciranje umjetnog osjemenjivanja rasplodnih krmača po selekcijskim obuhvatom

Uvjeti za dodjelu potpore su:
Korisnici potpore su: nositelji  poljoprivrednih gospodarstava, upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište/prebivalište na području Općine Tounj, te imaju poljoprivredne površine i poljoprivrednu proizvodnju za koju traže općinsku subvenciju na području Općine Tounj ili susjednih općina ( u daljnjem tekstu: Korisnici potpora).
Potopra će se odobriti korisniku za:
Subvencija se odobrava za umjetno osjemenjivanje krmača pod selekcijskim obuhvatom. Za ostvarivanje prava na potporu, korisnik uz zahtjev mora priložiti račun o obavljenom osjemenjivanju.
Sredstva za provedbu mjere sufinanciranja umjetnog osjemenjivanja krmača pod selekcijskim obuhvatom iz Proračuna Općine Tounj doznačit će se korisniku isplatom u gotovini. Visina potpore iznosi  10 EUR  po osjemenivanju.

MJERA 5. Sufinanciranje pčelarstva

Uvjeti za dodjelu potpore su:
Korisnici potpore su: nositelji  poljoprivrednih gospodarstava, upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište/prebivalište na području Općine Tounj, te imaju poljoprivredne površine i poljoprivrednu proizvodnju za koju traže općinsku subvenciju na području Općine Tounj ili susjednih općina ( u daljnjem tekstu: Korisnici potpora).
Potpora će se odobriti korisniku za:
Potpora se odobrava korisnicima ovosno o broju pčelinjih zajednica (košnica), odnosno jednokratno pčelaru početniku. Za ostvarivanje prava na potporu, korisnik uz zahtjev mora priložiti: presliku rješenja o upisu u Upisnik poljoprivrednih gospodarstava, potvrdu o članstvu u Udruzi pčelara, potvrdu o broju košnica od Selekcijske službe Karlovačke županije. Minimalni broj košnica koje mora imati korisnik subvencije je 10 košnica.
Sredstva za provedbu mjere sufinanciranja pčelarstva iz Proračuna Općine Tounj doznačit će se korisniku isplatom na žiro račun. Visina potpore iznosi 2,65 era ili po pčelinjoj zajednici, odnosno  65,00  EUR  jednokratno pčelaru početniku.

MJERA 6. Sufinanciranje konjogojstva

Uvjeti za dodjelu potpore su:
Korisnici potpore su: nositelji  poljoprivrednih gospodarstava, upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište/prebivalište na području Općine Tounj, te imaju poljoprivredne površine i poljoprivrednu proizvodnju za koju traže općinsku subvenciju na području Općine Tounj ili susjednih općina ( u daljnjem tekstu: Korisnici potpora).
Potpora će se odobriti korisniku za:
Potpora se odobrava za sufinanciranje mjere uzgoja konja. Za ostvarivanje prava na potporu, uz zahtjev korisnik mora priložiti: presliku osobne iskaznice, presliku iskaznice obiteljskog poljoprivrednog gospodarstva, odnosno rješenje o upisu u upisnik OPG-a, potvrdu o broj grla konja s indentifikacijskim brojevima, presliku kupoprodajnog ugovora (u slučaju kupnje) i presliku žiro-računa. Korisnik subvencije ima obvezu grlo konja za koji je ostvario pravo na subvenciju zadržati na poljoprivrednom gospodarstvu tri godine. Izuzeće iz odredbe stavka 1. ovog članka imat će korisnici poticaja koji isti neće biti u mogućnosti ostvariti radi zdravstvenih razloga grla za koji su ostvarili pravo na subvenciju o čemu moraju predočiti vjerodostojnu dokumentaciju.ispostavljenu od strane ovlaštene veterinarske ustanove.
Sredstva za provedbu mjere sufinanciranja konjogojstva iz Proračuna Općine Tounj doznačit će se korisniku isplatom na žiro račun na temelju podnesenog zahtjeva i priložene potpune dokumentacije. Visina potpore iznosi 135,00  EUR po grlu. 

POTREBNA DOKUMENTACIJA I POSTUPAK DODJELE POTPORE

Članak 5.
Potpore se dodjeljuju na temelju podnesenog zahtjeva uz priloženu dokumentaciju koja je propisana za svaku mjeru.
Zahtjev se podnosi Jedinstvenom upravnom odjelu Općine Tounj, najkasnije do 15. prosinca za tekuću godinu.
Nakon pregleda i ocjene zahtjeva, Općinski načelnik donosi Zaključak o isplati potpore pojedinom korisniku potpore.

Članak 6.
Sukladno članku 3. Uredbe 1408/2013 ukupan iznos potpora male vrijednosti koj je dodjeljen jednom poduzetniku ne smije prijeći iznos od 20.000,00 EUR-a, tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.
Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodjeljenih potpora male vrijednosti u sektoru poljoprivrede iz drugih izvora.
Davatelj državne potpore dužan je korisniku potpore dostaviti obavijest da mu je dodjeljena potpora male vrijednosti sukladno Uredbi 1408/2013.

KONTROLA

Članak 7.
Odbor za poljoprivredu i procjenu štete od elementarnih nepogoda, prati izvršenje ovog programa, te vrši kontrolu korisnika potpore i poštivanje odredbi ovog Programa.

POVRAT SREDSTAVA

Članak 8.
U slučaju nepoštivanja odredbi ovog Programa korisnik potpore obvezan je primljeni iznos novčane potpore uvećan za iznos eskontne stope HNB na dan dospijeća vratiti u Poračun Općine Tounj.
U slučaju iz predhodnog stavka, Jedinstveni upravni odjel Općine Tounj poduzet će mjere za povrat, odnosno naplatu sredstava novčanog poticaja.

OSTALE ODREDBE

Članak 9.
Najviši ukupni iznos potpore iz Proračuna Općine Tounj za tekuću godinu kojeg korisnik potpore može ostvariti po svim osnovama ovog Programa je 1.100,00 EUR, uz izuzeće subvencije za umjetno osjemenjivanje goveda za koje se ne primjenjuje najviši ukupni iznos poticaja.
Općinski poticaj za istu površinu ili istu jedinicu proizvodnje može se ostvariti samo jednom godišnje, a isplaćuje se jednokrtno.

STUPANJE NA SNAGU

Članak 10.

Danom stupanja na snagu ovog Pravilnika prestaje važiti  Program potpora u poljoprivredi Općine Tounj  („Glasnik Karlovačke Županije “ broj:   12/2023).

Članak 11.
Ovaj Program stupa na snagu  osmog  dana od dana objave u „Službenom Glasniku Općine Tounj“ a primjenjuje se od 01.01.2026. godine.

OPĆINSKO VIJEĆE OPĆINE TOUNJ

PREDSJEDNIK:
Željko Brletić

OBRAZLOŽENJE UZ PRIJEDLOG  PROGRAMA POTPORA U POLJORIVREDI NA PODRUČJU OPĆINE TOUNJ

I. PRAVNI TEMELJI ZA DONOŠENJE AKTA
Pravni temelji za donošenje  akta sadržani su u odredbama  članka  66. Zakona o poljoprivredi („Narodne novine“ broj:  118/18, 42/20, 127/20, 52/21, i 155/22),   Uredbi Komisije (EU) 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24. prosinac 2013. ) i Uredba Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru  članku 33 . Statuta Općine  Tounj („Glasnik Karlovačke Županije“ broj: 12/21, 11/22) 

II. PRIKAZ STANJA I RAZLOZI ZA DONOŠENJE AKTA
Općina Tounj  ProgramOM potpora u poljoprivredi za 2026. godinu  planira  dodjeljivati potpore u poljoprivredi kao i prethodnih godina. 
Maksimalni iznos potpore koji se dodjeljuje korisniku kroz trogodišnje razdoblje na 5.000 eura, u skladu sa Uredbom Uredba Komisije (EU) 1408/2013.

III. FINANCIJSKA SREDSTVA POTREBNA ZA PROVEDBU AKTA
Za provedbu ovog Akta nije potrebno osigurati sredstva u Proračunu Općine Tounj

PROČELNICA:
                                                                                                          Ivanka Turkalj